Mark Fish se uitlatings lei tot herrie op sosiale mediaMark Fish. Foto: Facebook. Die voormalige Bafana Bafana-verdediger en lid van Neil Tovey se span wat die Afrika-nasiesbeker in 1996 gewen het, Mark Fish, het ’n storm op sosiale media onketen. Dít volg nadat die 46-jarige van ’n omstrede twiet gehou het wat onder meer aanvoer dat die Springbokkaptein Siya Kolisi ’n BEE-aanstelling is. Fish is daarna deur ’n sosialemedia-gebruiker uitgedaag om sy mening oor die Black Lives Matter-beweging uit te spreek, waarop hy met ’n eenvoudige “All Lives Matter” geantwoord het. Hy moes daarna bontstaan om kommentaar op sosiale media te keer. Die kletsrymer Cassper Nyovest het gesê dat dit ’n dom ding was om te doen en dat Fish sy naam skade aangedoen het. “Jy is een van die gewildste sokkerlegendes en jy besluit om só onverskillig op te tree,” het Nyovest gesê. “Hoewel om ‘All Lives Matter’ te sê jou nie noodwendig ’n rassis maak nie, maak dit jou wel onkundig. Gaan lees daaroor en voed jouself op,” het Nyovest voortgegaan. “Ek is jammer as ek aanstoot gegee het. Ek is beslis nie ’n rassis nie, maar ek glo in alle mense; dus maak alle lewens saak. Maak nie saak wat jou verlede is nie, konsentreer op vandag en op die toekoms,” het Fish op Twitter reageer. Fish het onder meer sokker vir Orlando Pirates in Suid-Afrika en vir Lazio in Italië gespeel. Dan was hy ook vir ’n paar seisoene in aksie vir Bolton Wanderers en Charlton Athletic in Engeland. “Ek weet wie ek is en waarvoor ek staan: Ek is nie gelykvormig aan hierdie wêreld nie en ek het al meer dinge as ander gesien. Dit is waarom alle lewens saak maak; ek het nog nooit kleur gesien nie.” Fish het ’n belangrike doel in die kwarteindstryd van die 1996-toernooi teen Algerië aangeteken. Hy het uiteindelik 62 wedstryde vir Suid-Afrika gespeel. Hy het gister en vandag op sy amptelike Twitter-rekening gesê dat hy die wêreld deur God se oë sien en slegs voor God sal kniel. Sorry to offend many people…I certainly am not a racist but I am a firm believer in all people matter so all lives matter…no matter our past…focus on today and the future….if you don’t stand for something you will always fall for everything…have a fantastic evening !! — Mark Fish (@markfish74) July 22, 2020 Hello Friday and all who are in it…FATHER GOD I pray that I can live in YOUR reality not that of this World.I ask for more faith so that I can exchange my thoughts for YOURS…have an awesome day knowing who You are and What you stand for…I kneel before GOD no one else???? — Mark Fish (@markfish74) July 24, 2020